lflage/wiki-talks huggingface dataset:
Spjall:Postulleg vígsluröð

message: Fyrirsögn greinarinnar er nú “Postullega erfðakenningin”. Ég fæ ekki séð í Wikipediu á öðrum tungumálum, sem ég er læs á, samsvörun við það orðasamband. Dæmi í ritmálssafni hjá Orðabók Háskólans eiga ekki heldur við erfðakenningu af þessu tagi. Ef ég googla fyrirsögnina, koma naumast upp aðrar síður en hjá íslensku Wikipediu og þeim, sem vísa til hennar. Samkvæmt Orðabók Menningarsjóðs hafa orðin erfðakenning og erfikenning sömu merkingu (útgáfan 1963, bls. 115), en í kaþólsku kirkjunni er erfikenningin allt annar handleggur en hin postullega vígsluröð, og ruglingi gæti valdið að blanda þessu saman. Á vefnum timarit.is kemur orðasambandið postullega erfðakenningin hvergi fyrir, í engu falli með eða án greinis. Hugsanlega finnast skólabækur eða aðrar fræðibækur, sem ekki er vísað til í greininni en nota í þessu samhengi orðið erfðakenning. En hefur slík orðanotkun þá áunnið sér þegnskap, sérstaklega hjá þeim trúfélögum, sem telja þetta skipta sig máli? Fáar síður í Wikipediu tengjast þessari fyrirsögn. Ég legg til, að henni verði breytt. En orðið kenning má auðvitað koma fram í meginmáli. Ef mér hefur yfirsést eitthvað, væri gaman að heyra það, svo að ég vil frekar ræða málið en ráðast sjálfur í breytingu. Vingjarnleg kveðja.SigRagnarsson 31. ágúst 2010 kl. 20:12 (UTC)
replies: text: Ætti þetta þá að heita Postulleg vígsluröð eða Postullega vígsluröðin? Ég veit bara ekkert um þetta fyrirbæri frekar en aðrar undarlegar kreddur ýmissa kirkna, svo að ég mun engu breyta án frekari upplýsinga.  --Mói 31. ágúst 2010 kl. 21:42 (UTC)
Ég hef ekki haft mikinn tíma til að leita að orðasambandinu postulleg vígsluröð en þó fundið það á nokkrum stöðum: 1) Haraldur Ólafsson dósent í grein í DV 23. ágúst 1991. 2) Magnús Stefánsson á bls. 155 í bókinni Saga Íslands III, Reykjavík 1978 (en reyndar bjó Sigurður Líndal norskum texta hans íslenskan búning, sem Magnús síðan yfirfór og samþykkti). 3) Sigfús Blöndal: Íslenzk-dönsk orðabók, bls. 941, Reykjavík 1920-1924. 4) Sig. Kr. Pjetursson í Morgunblaðinu 12. júní 1923. 5) Torfi Ólafsson sem þýðandi á fjórum stöðum í bókinni Vegurinn, sannleikurinn og lífið, Reykjavík 1981. Eðlilegt virðist að nota ekki greini (nema þá sem redirect, og þar ætti núverandi fyrirsögn víst líka heima, ef yfirskrift greinarinnar er breytt). Vingjarnleg kveðja. SigRagnarsson 1. september 2010 kl. 16:21 (UTC)
thread_title:  Er fyrirsögnin nógu góð?
Spjall:Hlíðarendi (Fljótshlíð)

message: Nú stendur í greininni, að eftirsótt hafi verið af prestum að sitja á Hlíðarenda. Ég ætla svo sem ekki að þykjast vita neitt um þennan bæ, en á bls. 215-216 í Hlíðarendabókinni eftir séra Jón Skagan eru drög að ábúendatali fyrir árin 880-1967, og þar er ekki neinn prestur nefndur, sbr. bls. 173-174. Skipti mér svo ekki meira af því. Vingjarnleg kveðja.SigRagnarsson 2. september 2010 kl. 12:36 (UTC)
replies: text: Þetta er auðvitað alveg rétt, lagaði það. --Navaro 2. september 2010 kl. 13:29 (UTC)
thread_title:  Prestarnir á Hlíðarenda
Spjall:Fljótshlíð

message: Hverjar voru annexíur Breiðabólsstaðar? --Mói 2. september 2010 kl. 19:30 (UTC)
Bestu þakkir. Góð ábending.SigRagnarsson 2. september 2010 kl. 23:22 (UTC)
thread_title:  Annexíur
Hjálparspjall:Heimildaskráning

message: Þar sem að Íslendingum eru aðgengilegar heilmiklar heimildir á http://www.timarit.is, í formi gamalla dagblaða og tímarita á stafrænu formi, og einnig með landsaðgangi að (aðallega) enskum fagtímaritum í gegnum http://www.hvar.is datt mér í hug að skrifa hér smá kynningu og leiðbeiningar um notkun þeirra. En það á kannski ekki heima hér? Þetta verður orðið svolítið mikill texti með leiðbeiningum með framsetningu heimildatilvísanna líka... Hvernig væri ef ég myndi færa þessa síðu yfir í Hjálp:Heimildatilvísanir og skrifa um þetta ofangreinda hér? Ég held allavega að það sé frekari þörf á kynningu á þessum möguleikum til heimildaöflunar. --Jabbi 15. september 2010 kl. 14:14 (UTC)
replies: text: Mér þætti þá fallegri titillinn Hjálp:Heimildaskráning en það er bara minn smekkur. Hitt er svo annað mál að það sem þú ert að leggja til ætti kannski heima á síðunni Hjálp:Áreiðanlegar heimildir, sem fjallar einmitt um hvaða heimildir maður ætti að nota að hvernig. --Cessator 15. september 2010 kl. 17:07 (UTC)
replies: text: :Kíki á Hjálp:Áreiðanlegar heimildir --Jabbi 16. september 2010 kl. 10:34 (UTC)
thread_title: (sér)Íslenskar heimildir

message: Sæl, hvernig get ég vísað í sömu neðanmálsgrein tvisvar á þess að hún komi fram í heimildaskránni í bæði skiptin. Hér er dæmi:
Kalli er stórKalli er góður í körfubolta en Halla er lítilAllir stríða Höllu. Kalli varð heimsmeistari í körfuKalli er góður í körfubolta
Eins og sést þá tekur wikipedia þetta ekki sjálfkrafa saman sem eina og sömu heimild. Er hægt að gera þetta manjúallí? Jóhannesbjarki 24. maí 2011 kl. 16:58 (UTC)
replies: text: Það er hægt að láta wikipediu draga þessar tvær heimildir saman með því að búa til ref name.--Snaevar 24. maí 2011 kl. 17:17 (UTC)
Dæmi: Kalli er stórKalli er góður í körfubolta en Halla er lítilAllir stríða Höllu. Kalli varð heimsmeistari í körfu
replies: text: :Takk fyrir þetta. Ég er farinn að draga saman heimildir eins og enginn sé morgundagurinn! Jóhannesbjarki 24. maí 2011 kl. 17:22 (UTC)
thread_title:  Að vísa í sömu neðanmálsgrein
Hjálparspjall:Áreiðanlegar heimildir

message: Ég lét inn upplýsingar hérna um landsaðgang þar sem það eru augljóslega áreiðanlegar heimildir sem þeir sem tengjast netinu frá Íslandi hafa aðgang að. Eins og ég nefndi á spjallinu um heimildaskráningu tel ég þörf á að laga aðeins til í hjálparsíðunum. Mér sýnist það t.a.m. óljóst hvort síður hafi forskeytið "Hjálp:" eða "Wikipedia:" og hvað ráði því þá. Svo vil ég rýna aðeins í veftréð sem þessar hjálpar- og stuðningssíður mynda. Mér segist svo hugur að það sé a.m.k. ein óeðlilega löng rót.
Best væri ef fleiri gætu tekið þátt í þessu. --Jabbi 20. september 2010 kl. 22:38 (UTC)
thread_title: Upplýsingar um landsaðgang
Spjall:Endurholdgun

message: Hvað þýðir 'uppná'?-ekki íslenskt orð og fleira sem þarf að leiðrétta í þessari grein!?
157.157.240.210 22. september 2010 kl. 17:36 (UTC)
thread_title: Þarf að taka orðalag hér allt til endurskoðunar-en er sjálfur ekki réttur maður í það
Spjall:Verðbréfaeftirlit Bandaríkjanna

message: Er þetta ekki í reynd Fjármálaeftirlit Bandaríkjanna? Á frummálinu nefnist þetta U.S. Securities and Exchange Commission (SEC) sem mætti beinþýða sem Verðbréfa og skiptanefnd Bandaríkjanna. Og vissulega virðist sem að upprunalegt hlutverk hafi fyrst og fremst verið að sjá um verðbréf en ekki almennt eftirlit með fjármálafyrirtækjum í víðari skilningi. Ef ef rennt er í gegnum lista tengdan fjármálaeftirliti sést að þetta er líklegasti kandídatinn sem almennt fjármálaeftirlit. Financial Industry Regulatory Authority er í raun úlfur í sauðargæru þar sem það er einkafyrirtæki, áður National Association of Securities Dealers, Inc. (NASD). Í nýjustu lagasetningunni sem SEC fer eftir Sarbanes-Oxley lögunum er SEC gert að hafa stífara eftirlit með opinberum hlutafélögum t.d. Og í grein Soffíu Haraldsdóttur í Morgunblaðinu frá 2002 gefur hún skýrt til kynna að hún telji SEC vera bandaríska fjármálaeftirlitið. --Jabbi 1. október 2010 kl. 22:08 (UTC)
replies: text: Kafli 9 í Dodd-Frank Wall Street Endurbóta og Neytendaverndar og Endurbætur á Verðbréfaregluverkinu-lögin ;) fjallar líka um SEC. --Jabbi 1. október 2010 kl. 22:39 (UTC)
replies: text: : Sæll og takk - ég hafði ekki séð þessa færslu, og ég kann mjög vel að meta umræður um þessa hluti. Mig langar verulega til að skrifa færslur um hvernig bæði bandaríska stjórnkerfið virkar og svo líka færslur um hugtök í verðbréfaviðskiptum, bæði hér á Íslandi og í BNA. Gordon Gekko færslan er fyrsta skerfið í því verkefni! Svo ætla ég að prjóna mig hægt og rólega frá henni. -- En nei, ég vil að SEC sé þýtt sem Verðbréfaeftirlit alls ekki Fjármálaeftirlit. Ástæðan er sú að í Bandaríkjunum er ekkert fjármálaeftirlit! Það eru ýmsar stofnanir sem hafa eftirlit með ákveðnum hlutum fjármagnsmarkaðarins, en engin ein stofnun sem hefur eftirlit með honum öllum, þ.e. öllum fjármálastofnunum sem stunda fjármagnsviðskipti. SEC hefur eftirlit með verðbréfamarkaðinum og skipulegum verðbréfamörkuðum, kauphöllum - orðið exchange í titlinum vísar til þess, þ.e. skipulegra markaða. Orðrétt þýðing myndi vera "Verðbréfa og kauphallaeftirlitið", en mér fannst "Verðbréfaeftirlitið" vera betra. Kannski færi bara betur á fullum titli? En svo ætla ég hægt og bítandi að skrifa sérstakar færslur fyrir allar hinar stofanirnar sem fylgjast með ólíkum hliðum markaðarins.MagnúsSveinnHelgason 2. október 2010 kl. 02:19 (UTC)
replies: text: :: Sæll. Það er gott mál að þú skulir hafa þennan metnað til að bæta við efni hér á wiki. Þetta eru góð og gild rök sem þú setur fram um aðgreiningu þarna á milli. Mér finnst Verðbréfa og kauphallaeftirlitið meika meira sens persónulega. Kv  --Jabbi 7. október 2010 kl. 14:12 (UTC)
thread_title: Fjármálaeftirlit?
Spjall:Jón Eiríksson

message: Jón er hér settur í efnisflokk, sem á að heita Sjálfsmorðingjar en er eftir að búa til. Slíkur flokkur mun finnast á einhverjum erlendum tungumálum, en mig langar að biðja Jóni aumingjanum griða. Ætli hann verði ekki fjarska einmana þarna, auk þess sem vísir að slíkri upptalningu er á síðunni Sjálfsmorð, og mér finnst það heppilegri staður meðan nöfnin eru ekki fleiri. Málið er líka, að sé þessum fyrirhugaða flokki gefið undir fótinn, gætu fylgt í kjölfarið ótal flokkar um fólk með önnur banamein, og ég sé einhvern veginn ekki fyrir endann á því. Vingjarnleg kveðja. SigRagnarsson 9. október 2010 kl. 20:17 (UTC)
replies: text: Ég er reyndar sammála þessu (og var þó að skrifa um annan átjándu aldar Íslending í dag sem ætti heima í þessum flokki). Kannski allt í lagi að flokka fyrri tíðar fólk á þennan hátt, viðkvæmara þegar kemur að samtíðarmönnum. Og ef einhverjum finnst þörf á flokknum ætti hann allavega að heita annað en Sjálfsmorðingjar, það er of brútalt. --Navaro 9. október 2010 kl. 20:33 (UTC)
thread_title:  Flokkun
Spjall:Kosningar til stjórnlagaþings á Íslandi 2010

message: Virðist vanta grein um stjórnlagaþingið, en sumt af því sem stendur hér mætti vera undir þeirri grein. Kannski stofna Stjórnlagaþing á Íslandi 2011 og mögulega færa hluti á milli ?
replies: text: Bætti við klausu um stjórnlagaráðið. Thvj 10. júní 2011 kl. 09:25 (UTC)
hlekkurinn á Andrjes Magnússon læhkni fer ivir á Andrjes Magnússon blaðamann
thread_title: Titill og innihald

message: Mér sýnist vanta eitthvað af heimildum fyrir þessa grein. T.d. er enginn heimild um úrslitin. Einsiol (spjall) 25. febrúar 2013 kl. 18:26 (UTC)
thread_title: Heimildaskrá
Spjall:Sveinn tjúguskegg

message: Til gamans: Í Gerplu eftir Halldór Laxness segir svo frá Sveini í 30. kafla: Sveinn hefur konúngur heitið, hann var Blátannarson, hann réð fyrir Danmörku, þann kalla danir tvískegg á sínum bókum en íslendíngar tjúguskegg; á enskum bókum er hann kallaður föðurbani að viðurnefni, hafði hann það sér til frægðar unnið umfram marga konúnga að berjast við föður sinn og drepa hann. Sveinn hafði í bernsku tekið við kristni af þýðverjakeisara, en kastað trúnni og vildi nú drepa alla kristna menn, einkum klerka. Það spyr Sveinn konúngur að Eingland er svo landa að þar ná hugprúðir konúngar mikilli frægð, og lætur saman koma flota ágætan í Danmörku og siglir honum til Einglands og tekur að herja á landið. Danir komu á Eingland austanvert og settu sumt lið sitt á land en höfðu sumt á skipum. Sveinn Blátannarson var um mart ólíkur konúngur Þorkatli Strútharaldssyni: með því að Þorkell var sækonúngur og hafði jafnan farið á skipum, þá var hann ránsmaður meiri en landvinnínga, kom honum lítt í hug að setjast að löndum þótt hann ætti þess kost; og því reytti hann af Aðalráði einglakonúngi alt fémætt en settist aldregi í ríki hans.... --89.160.147.231 13. október 2010 kl. 23:31 (UTC)
thread_title:  Sveinn tjúguskegg Blátannarson
Spjall:Viðskiptaráð Íslands

message: Af Vísi.is: 
replies: text: Í staðinn fyrir sjálfstæðar stofnanir hafi allir átt að styðjast við greiningardeildir bankanna og Viðskiptaráð sem virkaði í raun eins og klappstýra fyrir bankana. Talið er að um 90% af þeim tillögum sem Viðskiptaráð setti fram fyrir hrunið hafi endað í lagafrumvörpum á Alþingi. Í staðinn hafi þakkátir bankar sýnt stuðning sinn í verki með örlátum fjárstuðingi við stjórnmálamennina. Forréttindahópurinn sem felldi Ísland; grein af Vísi.is 2010 --89.160.147.231 14. október 2010 kl. 16:50 (UTC)
thread_title:  Efni sem má vinna úr:
Spjall:Kvennaguðfræði

message: Heimildir vantar. Og hafi tengillinn með greininni átt að þjóna sem heimild, hefur svo illa tekist til, að hann virkar ekki lengur. Úr því hlýtur að mega bæta :) SigRagnarsson 16. október 2010 kl. 23:14 (UTC)
replies: text: Kannski fylgist enginn með síðunni lengur, svo að ég bætti í góðu skyni við merkinu „heimildir vantar", til að draga að athygli. SigRagnarsson 18. október 2010 kl. 21:55 (UTC)
thread_title:  Heimildir
Spjall:Mannát

message: Staðan er nú svona: 1) Eina efnisatriði í meginmáli: Mannát er át á manni. Dugir ekki. 2) Svo eru þrír tenglar: Einn fjallar um óskyld efni (1986) en hinir tveir um mjög takmarkaða hluta af viðfangsefninu (flugslys í Andesfjöllum, geggjaður Þjóðverji). Þeir geta því ekki komið í staðinn fyrir gagnlega heimildaskrá. 3) Á þremur undanförnum árum hefur þessi síða ekki lagast. Því miður. SigRagnarsson 18. október 2010 kl. 12:11 (UTC)
replies: text: Bættu endilega við greinina. --Cessator 18. október 2010 kl. 12:19 (UTC)
replies: text: : Nei, þakka þér fyrir. SigRagnarsson 18. október 2010 kl. 12:21 (UTC)
replies: text: ::En það er tilgangur Wikipediu. Maxí 18. október 2010 kl. 13:11 (UTC)
replies: text: ::: Það er varla tilgangur Wikipediu, Maxi sæll, að ég verji tíma mínum á einn hátt frekar en annan. Ég er búinn að vekja athygli á þessum hortitt. Það verður að duga. Aðrir mega laga textann eða, ef ekkert gerist, eyða honum. SigRagnarsson 18. október 2010 kl. 13:22 (UTC)

text: :: Ég er eigninlega sammála um að greinin sé ónothæf, sem alfræðigrein. Ekki er t.d. ljóst hvort um sé að ræða goðsagankennt eða raunverulegt athæfi. Thvj 19. október 2010 kl. 15:46 (UTC)
replies: text: ::: Er ekki ljóst að það er hvort tveggja? Mannát kemur fyrir í goðsögum og bókmenntum. En það kemur líka fyrir í rituðum sagnfræðiheimildum og talið er að Neanderdalsmenn hafi hugsanlega stundað mannát líka. Hvort tveggja er stutt heimildum í greininni. --Cessator 19. október 2010 kl. 17:39 (UTC)

text: Þessi grein er orðin „nothæfari“ núna. --Cessator 19. október 2010 kl. 22:54 (UTC)
replies: text: :Já. Kveðja. SigRagnarsson 19. október 2010 kl. 23:06 (UTC)
replies: text: ::Þett'er orðin alvörugrein. Thvj 20. október 2010 kl. 10:58 (UTC)
thread_title:  Ónothæf grein 

message: Þegar smellt er á íslensku á ensku greininni fyrir "cannibalism" kemur upp þessi síða um mannát. Cannibalism er ekki mannát. Cannibalism er að leggja sér til munns eitthvað af sömu tegund. Til dæmis sjálfrán þorskfiska sem dæmi. Þessi grein ætti frekar að vera tengt greininni "human cannibalism". 2A01:9460:1:1:2CAA:7463:92E5:5E61 7. desember 2023 kl. 09:16 (UTC)
replies: text: Hvað heitir þá cannibalism á íslensku?--Berserkur (spjall) 7. desember 2023 kl. 09:22 (UTC)
replies: text: :Sjálfrán eða sjálfsafrán er fræðiheitið, en varla í almennri notkun. 82.112.65.240 7. desember 2023 kl. 09:43 (UTC)
thread_title:  Rangnefni
Spjall:Listi yfir Wii-leiki

message: Þessi grein er of stór. Akkúrat núna, þegar þetta er skrifað, er síðan í öðru sæti yfir stærstu greinar íslensku wikipedia. Spurningin er þessi: Á að skipta greininni eftir hvenær leikirnir voru gefnir út, eða eftir framleiðendum leikjanna ? Hvorn flokkunarmöguleikann í töflunni af þessum tveimur notið þið meira ? Endilega tjáið ykkur.--Snaevar 20. október 2010 kl. 13:41 (UTC)
thread_title:  skipta upp greininni
Spjall:Þingforseti neðri deildar Bandaríkjanna

message: Spurning hvort greinin ætti ekki að heita „Þingforseti neðri deildar Bandaríkjaþings“? Mér finnst „neðri deild Bandaríkjanna“ hljóma svolítið undarlega. --Cessator 21. október 2010 kl. 17:25 (UTC)
replies: text: Svo virðist sem að Forseti fulltrúadeildar Bandaríkjaþings eigi hér frekar við. Spurning hversu mikið af efninu sem fram er komið hér er tvítekning... --Jabbi 21. október 2010 kl. 22:38 (UTC)
replies: text: : Kaflann "Skyldur þingforseta" vantar alveg í greinina Forseti fulltrúadeildar Bandaríkjaþings. Svo vantar líka í sömu grein upplýsingar í hvaða ríki Nancy Pelosi situr í sem þingmaður. Flestar aðrar upplýsingar er þegar að finna í greininni, aðalega bara munur á orðalagi. Síðan Forseti fulltrúadeildar er líka ýtarlegri heldur en greinin Þingforseti neðri deildar Bandaríkjanna. --Snaevar 21. október 2010 kl. 23:12 (UTC)
thread_title:  Titill
Spjall:Holland

message: Can someone translate articel about most famous Dutch writer en:Harry Mulisch.
thread_title: Harry Mulisch

message: Spurning er hvort það þurfi sérgrein eins og :en:Kingdom of the Netherlands? --Akigka (spjall) 30. júní 2020 kl. 16:51 (UTC)
thread_title:  Konungsríkið Holland 

message: Má ekki bæta við Niðurlönd efst? Reyndar segir Árnastofnun Niðurland...
Holland sjálft hætti að nota Holland fyrir 2 árum... Berserkur (spjall) 22. nóvember 2022 kl. 13:21 (UTC)
replies: text: Sé reyndar að Niðurlönd getur haft aðra sögulega/landfræðilega merkingu. --Berserkur (spjall) 22. nóvember 2022 kl. 14:03 (UTC)
replies: text: : Mögulega gæti Niðurland verið þarna efst, úr því Árnastofnun setur það sem mögulegt samheiti. Það er hins vegar algjört nýmæli og engin hefð fyrir því í íslensku. Mér fyndist ástæða til að skýra það í kaflanum um heiti landsins.--Akigka (spjall) 22. nóvember 2022 kl. 14:09 (UTC)
replies: text: :: Sé að þann kafla þyrfti að uppfæra verulega. --Akigka 
(spjall) 22. nóvember 2022 kl. 14:10 (UTC)

text: : Ég sendi þeim fyrirspurn um Niðurland heitið.--Berserkur (spjall) 22. nóvember 2022 kl. 14:28 (UTC)
replies: text: :: Takk. Það væri mikils virði að fá álit. --Akigka (spjall) 22. nóvember 2022 kl. 14:36 (UTC)
replies: text: ::: Fékk þetta svar:
Það er vissulega  dálítið sérstakt að hafa þetta orð í eintölu og ég get ekki fundið mikla hefð fyrir þeirri notkun. Þetta er hins vegar vissulega bara hliðarmynd og aðalheiti landsins er Holland. Ég grennslaðist fyrir um þetta hjá Ara Páli Kristinssyni sem var í nefndinni. Hann greindi frá því að þetta væri ekki villa og að fulltrúar utanríkisráðuneytis og Hagstofunnar hefðu farið fram á að eintölumynd heitisins yrði valin.
--Berserkur (spjall) 23. nóvember 2022 kl. 16:51 (UTC)

text: Flott, takk. Maður sér þá hvaðan eitt og annað í þessum ríkjaheitalista er ættað :) --Akigka (spjall) 23. nóvember 2022 kl. 16:55 (UTC)
I don't speak Icelandic so in the end I can't judge. But for Dutchmen "The Netherlands" is the name commonly used. "Holland" is normally used for the combination of two west provinces, that contain the biggest cities and have the largest population density. Furthermore, in Dutch "Holland" may be used informally. To me, as a Dutchman, the title "Holland" looks odd.

text: The Netherlands (Niðurlönd in Icelandic) is commonly used in Icelandic as a name for all of the BeNeLux countries together. The singular Niðurland has been suggested as an alternative name for Holland (which is the traditional Icelandic name for the country, as it is in many other languages), but this is currently a novelty. Although certainly workable, it may easily become a little contrived in actual use (think derived words like "niðurlenskur" and "Niðurlendingur"). --Akigka (spjall) 16. janúar 2024 kl. 15:27 (UTC)
thread_title:  Niðurlönd?
Spjall:Sykur (hljómsveit)

message: Ég breytti greininni frá arfaslökum stubbi í aðeins skárri stubb sem ég vona að einhver nenni að bæta. Eins og er sé ég enga þörf á því að eyða greininni. (Jóhannesbjarki 2. nóvember 2010 kl. 16:54 (UTC))
replies: text: Er það nægjanlega markvert að hljómsveit hafi gefið út eina breiðskífu en síðan ekkert til hennar spurst? --Jabbi 18. febrúar 2011 kl. 17:59 (UTC)
replies: text: :Ég leyfi mér að draga í efa markverðleika greinarinnar, þó svo að Blaz Roca hafi tekið eitt, eða fleiri lög með henni. Thvj 4. mars 2011 kl. 20:49 (UTC)
replies: text: ::Hún uppfyllir markverðugleikaskilyrðin sem sett hafa verið um tónlist.  (1) Hefur verið kosin plata vikunnar á X-inu  og (2) reglulega verið spiluð þar og á öðrum útvarpsstöðvum.  (3) Hefur átt lag á vinsældalista (lagið með Blaz Roca, annað hvort uppfyllir það skilyrði um hljómsveitir eða lagahöfunda).  Svo eru þeir mjög virkir, spilað m.a. á Airwaves. --Friðrik Bragi Dýrfjörð 4. mars 2011 kl. 22:22 (UTC)
replies: text: ::: I rest my case. Thvj 4. mars 2011 kl. 22:57 (UTC)
thread_title: Eyðing greinar
Spjall:Maórar

message: Grein og fyrirsögn eru ekki á sama formi, hvort er réttara á íslensku? --Stalfur 9. nóvember 2010 kl. 09:12 (UTC)
replies: text: Ég var einmitt að velta því fyrir mér - það voru komnar tvær greinar og ég færði þá seinni yfir á eldri greinina (þess vegna ósamræmið) en fékk svo bakþanka og ætlaði að reyna að komast að því hvort væri réttara. --Navaro 9. nóvember 2010 kl. 09:50 (UTC)
replies: text: ::Rétt er maóri í eintölu maórar í fleirtölu. --89.160.147.231 9. nóvember 2010 kl. 10:04 (UTC)
thread_title: Maoríar eða Maóríar
Spjall:Tobba Marínós

message: Margar vefsíður stafa nafnið hennar „Tobba Marinós“ með i, ekki „Tobba Marínós“ með í. Hvað er rétt? Gestumblindi (spjall) 14. ágúst 2021 kl. 17:29 (UTC)
thread_title:  Tobba Marínós eða Tobba Marinós?
Spjall:Theravada-búddismi

message: Athugið að það er munur á endurholdgun og endurfæðingu. Endurholdgun er veraldlegt fyrirbæri og felur í sér að veraldlegur hluti lífveru geti orðið til upp á nýtt, þ.e. sama veran með nýtt hold. Endurfæðing gerir hins vegar engar kröfur um veruleikann. Nýr einstaklingur getur fæðst þó svo að holdið sé það sama. Endurfæðing er því í samræmi við Theravada en ekki endurholdgun. Það eru í gangi stöðugar endurfæðingar sjálfsins og ein leið til að losna undan þessum endurfæðingum er að hafna sjálfinu (anatta). Þessi setning myndi ekki ganga upp ef ég myndi nota orðið „endurholdgun“ í stað endurfæðingu. Þess vegna finnst mér að í greinum um Theravada búddisma eigi að nota orðið „endurfæðing“ en ekki „endurholdgun“.
thread_title: Endurholdgun eða endurfæðing